OpenLLM-France/wikimedia huggingface dataset:
# Mont Speke

El mont Speke és una gran muntanya de la serralada del Ruwenzori. Es troba al parc nacional de les muntanyes Ruwenzori, a Uganda, i és la segona muntanya més alta de la serralada. Juntament amb el mont Stanley i el mont Baker, forma un triangle que tanca l'alta vall de Bujuku. El pic més proper és el Mont Stanley, que es troba a 3,55 quilòmetres al sud-sud-oest. Les muntanyes es troben en una zona anomenada «muntanyes de la Lluna».
Totes les muntanyes d'aquesta serralada consten de múltiples cims dentats. Els cims del mont Speke són el Vittorio Emanuele (4.890 metres); l'Ensonga (4.865 metres); el Johnston (4.834 metres); i el Trident (4.572 metres).
Les persones que viuen a les muntanyes anomenen "Rwenzori", que significa "fabricant de pluges" o "muntanyes de pluja" en la llengua bakonjo. Els baganda, que podien veure les muntanyes de lluny, els deien "Gambaragara", que significa "dolor als meus ulls", en referència a la neu brillant.
Els primers exploradors europeus van visitar la regió a la recerca de les fonts del Nil. Aquesta muntanya va rebre el nom en honor de John Speke que, tot i que mai no va escalar el cim, va cartografiar la font del Nil Blanc el 1862. Quan el duc dels Abruços va escalar aquest cim també va escalar tots els altres cims de la serralada de Rwenzori.
A causa de la gran quantitat de pluges que rep el Mont Speke, és travessat per molts rius i rieres. La vegetació tendeix a ser força espessa. També hi ha una gran varietat de fauna salvatge, inclosos elefants, ximpanzés, micos, lleopards i antílops.

## Referències

* ↑ «Mount Speke - Peakbagger.com». [Consulta: 19 gener 2021].
* ↑ «Mount Speke Overview - Peakware.com», 03-03-2016. Arxivat de l'original el 2016-03-03. [Consulta: 19 gener 2021].
* ↑ Rwenzoria Abruzzi home page Arxivat 2007-01-02 a Wayback Machine.
* ↑ Rwenzori History Arxivat 2007-06-30 a Wayback Machine.
* ↑ Peter Bridges, ‘A Prince of Climbers’ Arxivat 2013-11-12 a Wayback Machine., Virginia Quarterly Review, 76-1 (Winter 2000), 38–51.
# Montes Harbinger

Montes Harbinger és un grup aïllat de muntanyes lunars a l'extrem occidental de la conca de la Mare Imbrium.
Estan situats al nord-est del cràter inundat Prinz, les muntanyes es componen de quatre crestes primàries a més de diversos pujols petits, formant cadascun una petita elevació envoltat pel mar lunar. El grup és centrat en les coordenades selenogràfiques 27.0 ° N, 41.0 ° W, dins d'un diàmetre de 90 km. La formació és anomenada així perquè els cims serveixen com els precursors de l'albada en el cràter Aristarchus, localitzat al sud-oest.

## Referències

* 1 2 Antonin Rükl; Martine Richebé; Jean-Marc Becker. Gründ. Atlas de la Lune (en francès), 1993, p. 64-65. ISBN 978-2-700-01554-6. OCLC 301684184. BNF FRBNF40580052.
# Mont-Laurent

Mont-Laurent és un municipi francès situat al departament de les Ardenes i a la regió del Gran Est. L'any 2007 tenia 71 habitants.

## Demografia
### Població

El 2007 la població de fet de Mont-Laurent era de 71 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 28 eren l'habitatge principal de la família i 5 estaven desocupats. 32 eren cases i 1 era un apartament. Dels 28 habitatges principals, 22 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 3 en tenien tres, 3 en tenien quatre i 21 en tenien cinc o més. 20 habitatges disposaven pel capbaix d'una plaça de pàrquing. A 14 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mont-Laurent el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 0 |
| 0 | 45 a 49 | 4 |
| 8 | 40 a 44 | 0 |
| 0 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 8 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 44 persones, 30 eren actives i 14 eren inactives. De les 30 persones actives 25 estaven ocupades (15 homes i 10 dones) i 5 estaven aturades (2 homes i 3 dones). De les 14 persones inactives 7 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

L'any 2000 a Mont-Laurent hi havia 9 explotacions agrícoles.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Mont-Laurent a l'INSEE.
* Évolution et structure de la population Fitxa amb el detall de dades de Mont-Laurent a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Molodiojni (Vorónej)

* Per a altres significats, vegeu «Molodiojni».
Molodiojni (en rus: Молодёжный) és un poble (un possiólok) de l'óblast de Vorónej, a Rússia, segons el cens del 2010 tenia 289 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Set turons de Lisboa

Els set turons de Lisboa és un dels noms amb que és coneguda la capital portuguesa. Lisboa va ser fundada en una població envoltada de set turons: São Jorge, São Vicente, São Roque, Santo André, Santa Catarina, Chagas i Sant´Ana, visibles des de l'estuari del Tajo. Frei Nicolau d'Oliveira, al segle xvii, es va referir a elles en el Llibre de les grandeses de Lisboa.

## Referències

* ↑ Rodrigo, Belén. «Las siete colinas de Lisboa» (en castellà). ABC, 21-08-2014. [Consulta: 17 febrer 2019].
* ↑ «Teste: sabes quais são as 7 colinas de Lisboa?» (en portuguès). RFM. [Consulta: 17 febrer 2019].

## Enllaços externs

* Lisboa Oculta e as 7 Colinas
* Informação Turística de Lisboa Arxivat 2013-12-20 a Wayback Machine.
# No molesteu

No molesteu (títol original en francès, Une heure de tranquillité) és una pel·lícula francesa de 2014 dirigida per Patrice Leconte. S'ha doblat al català central i al valencià, i també s'ha subtitulat al català central.
Es tracta d'una adaptació de l'obra de teatre Une heure de tranquillité de Florian Zeller, qui va escriure el guió de la pel·lícula.
Els actors originals de l'obra, dirigida per Ladislas Chollat i estrenada el 24 de gener de 2013 al Théâtre Antoine, no formen part de l'adaptació. Així, Christian Clavier interpreta el paper de Michel, originalment interpretat per Fabrice Luchini al teatre, Carole Bouquet interpreta Nathalie, la dona d'en Michel, interpretada per Christiane Millet a l'obra i Stéphane De Groodt substitueix Grégoire Bonnet en el paper del veí.

## Referències

* ↑ «Une heure de tranquillité (2014)- JPBox-Office». [Consulta: 19 gener 2017].
* ↑ «No molesteu». À Punt, 27-09-2023. [Consulta: 4 octubre 2023].
* ↑ Une heure de tranquillité a la Base de dades de cinema en català
* ↑ «Secret de tournage sur Une heure de tranquillité» (en français). [Consulta: 24 octubre 2014].
# Lo Pi Sec

Lo Pi Sec és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antic poble de Senyús.
Està situat a prop de l'extrem nord-oriental del terme municipal, al sud-est de Senyús i al nord de la Coma d'Orient. És al sud de l'extrem sud-oriental de la Serra de Cuberes, a llevant del Pletiu del Duc, a prop i al nord-oest del Cap del Solà de la Coma d'Orient.

## Enllaços externs

* Institut Cartogràfic de Catalunya
# Tirà multicolor

El tirà multicolor (Tachuris rubrigastra) és un petit ocell passeriforme de Sud-amèrica que pertany a la família Tyrannidae. És l'únic membre del gènere Tachuris i es desconeix la relació amb altres membres de la seva família. Viu en zones pantanoses o en jonqueres prop de llacs i rius. S'assembla molt al gènere Scirpus. Fa el niu entre les tiges de les plantes.

## Taxonomia

Se n'han descrit quatre subespècies: T. r. rubrigastra és la més estesa, des del sud-est del Brasil fins al sud de l'Argentina i el centre de Xile; T. r. alticola, que habita als Andes del sud-est del Perú, l'oest de Bolívia i el nord-oest de l'Argentina; T. r. libertatis, que habita a la costa del Perú, i la T. r. loaensis, que habita únicament a la Regió d'Antofagasta, al nord de Xile.

## Morfologia

És un ocell petit, mesura uns 10,5 cm. Té una cua curta, ales petites i arrodonides i un bec afilat. Com el seu nom indica, té un plomatge de colors. El llom i la part posterior són verds; la part inferior és groga, a part del coll que és blanc; la banda del pit és negra i la part inferior de la cua és vermella. La cara és d'un color blau fosc grisenc, amb una línia groga a sobre de l'ull i la coroneta fosca amb una taca vermella, sovint dissimulada. Les ales i la cua també són fosques, encara que les ales tenen una línia blanca i la cua té les plomes més externes, blanques. Els adults tenen el plomatge d'un color molt més viu que els joves.

## Referències

* ↑ «Tirà multicolor». Cercaterm. TERMCAT, Centre de Terminologia. Rev. 15-1-2021 (català)
* ↑ Jaramillo, Alvaro; Burke, Peter & Beadle, David (2003) Field Guide to the Birds of Chile. Christopher Helm, London.

## Enllaços externs

* Many-coloured rush tyrant, en anglès, a la Internet Bird Collection
# LPT

LPT té els següents significats:
* Llista per Trieste, partit polític d'Itàlia
* Impressora de línies (del seu nom en anglès Line Printing Terminal), impressora que imprimeix línia per línia
* Port paral·lel (per extensió del terme anterior), interfície d'ordinador per a connectar-hi diversos perifèrics, inicialment la impressora
* Translocasa de lipoproteïna (del seu nom en anglès Lipoprotein Translocase), transportador ABC present en els procariotes
# Gukhoi

Gukhoi (en rus: Гухой) és un poble de la república de Txetxènia, a Rússia, segons el cens del 2010 tenia 685 habitants.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Khabàrovka

* No s'ha de confondre amb Khabàrovsk.
Khabàrovka (en rus: Хабаровка) és un poble de la república de l'Altai, a Rússia, que el 2016 tenia 274 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Llista de ciutats de Bahrain

Aquesta és la llista de ciutats de Bahrain:

## Ciutats

* Manama - 154,700
* Riffa - 111,000
* Muharraq - 98,800
* Hamad Town - 57,000
* A'ali - 51,400
* Isa Town- 39,800
* Sitra - 60,100
* Budaiya - 33,200
* Jidhafs - 32,600
* Al-Malikiyah - 14,800
* Adliya
* Sanabis
* Tubli

## Altres

* Awali
* Diraz
* Hidd
* Sar
* Bani Jamrah
# Llista de compostos inorgànics

Aquest llistat conté els compostos inorgànics més comuns emprats en els laboratoris i en les indústries. Un dels objectius d'aquesta llista és afavorir la creació de nous articles de compostos químics inorgànics. Afegiu els compostos que s'hagin omès o que s'hagin descrit recentment. Els criteris seguits són:
* Per a facilitar la navegació i edició s'han agrupat per blocs de la taula periòdica en diferents articles.
* Els compostos s'han ordenat per ordre alfabètic del catió que contenen o de l'element més electropositiu en el cas de compostos covalents. Així, per exemple, els compostos de Cl, l'element més electronegatiu, no es troben amb el clor i s'han d'anar a cercar a altres elements: el clorur de níquel (II), NiCl₂, es troba amb el níquel i el tetraclorur de carboni, CCl₄, amb el carboni.
* L'ordre correspon als noms i no pas al seu símbol. Per exemple el sodi es posa a la "S" i no pas a la "N" com correspondria al seu símbol, Na. A les sals dobles el compost està ubicat amb el primer catió per ordre alfabètic.
* Els compostos del catió amoni, NH₄$^+$ figuren com a compostos de nitrogen.
* Els àcids figuren com a compostos d'hidrogen.
* Els compostos hidratats, o hidrats, figuren deshidratats.
* La nomenclatura emprada és la recomanada per la IUPAC per aquest tipus de compostos:
* El sistema de Stock, en funció del nombre d'oxidació del catió, pels compostos iònics que són combinacions de metalls i no metalls. Exemple: Sulfat de plom (II), PbSO₄.
* La nomenclatura sistemàtica de proporcions pels compostos covalents entre no metalls. Exemple: Tetraòxid de dinitrogen, N₂O₄.
* Blocs d'elements
* bloc s - bloc p - bloc d - bloc f

## Referències

LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York
# London Bridge (cançó)

«London Bridge» és el primer senzill de l'àlbum debut de Fergie, The Dutchess. La durada de la cançó és de 3m 34s i és d'estil Pop/Rap. El videoclip està ambientat en l'alta societat londinenca i hi surten els altres membres dels Black Eyed Peas en alguna escena.
Aquest primer senzill va ser un autèntic hit als EUA, i va tindre èxit moderat a la resta del món. Només als Estats Units ha venut gairebé uns 1.941.000 senzills, obtenint el certificat de Platí en senzills descarregats, i aconseguí el núm 1 a Billboard durant 3 setmanes.
Va arribar al nº1 a algun país més, i va ser un èxit de finals d'estiu, venent uns 4.210.000 de senzills arreu del món i aconseguint l'estatus de 4xPlatí.
# Lophiobagrus brevispinis

Lophiobagrus brevispinis és una espècie de peix d'aigua dolça de clima tropical de la família dels claroteids i de l'ordre dels siluriformes. Poden assolir fins a 5,1 cm de longitud total.
Es troba a Àfrica: llac Tanganyika.

## Referències

* ↑ Bailey, R. M. & Stewart, D. J., 1984. Bagrid catfishes from Lake Tanganyika, with a key and descriptions of new taxa. Miscellaneous Publications, Museum of Zoology, University of Michigan. Núm. 168: i-iv + 1-41.
* 1 2 FishBase (anglès)
* ↑ Risch, L.M., 1986. Bagridae. p. 2-35. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.

## Bibliografia

* Ferraris, Carl J.: Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa, 1418. 8 de març del 2007. ISBN 978-1-86977-058-7. PDF (anglès)
# LPN

LPN té els següents significats:
* Lliga polonesa de futbol (del seu nom en polonès Liga Piłki Nożnej), màxima competició de futbol de Polònia
* Xarxa de Baix Consum (del seu nom en anglès Low-Power Network), xarxa de telecomunicacions de llarg abast i baixa taxa de bits
# La Mora (Badalona)

La Mora és un barri de Badalona (Barcelonès) que forma part del Districte V juntament amb Gorg, El Raval, Congrés i Can Claris. Limita amb Sant Adrià de Besòs i els districtes de Gorg, Progrés i El Remei
Amb les dades del padró de 2012, el barri de La Mora té 475 habitants, dels quals 243 (el 51,2%) són homes i 232 (el 48,8%) són dones. La població del barri representa només el 0,2% d'habitants de tota la ciutat.

## Llocs d'interès

Al barri de La Mora hi destaca des de l'any 2005 el Port de Badalona, on neix el passeig marítim de la ciutat, que va ser inaugurat el 2012. El Pont de Sant Lluc, que salva les vies del tren al seu pas pel barri, és d'un característic color verd, i va ser construït l'any 2010 en l'emplaçament on abans hi havia el pont de la fàbrica Cros.
La platja de la Mora, ubicada entre el Port de Badalona i el límit de Sant Adrià de Besòs, és coneguda per la pràctica del naturisme.

## Referències

* ↑ «Padró d'Habitants 01/01/2012». Ajuntament de Badalona. Arxivat de l'original el 2014-09-03. [Consulta: 14 agost 2013].
* ↑ «El passeig Marítim de Badalona s'inaugura el proper dissabte 16 de juny, a les 19 hores». Ajuntament de Badalona, 12-06-2012.
* ↑ «TRANSFORMACIÓ URBANA DEL GORG (BADALONA)». Anuari territorial de Catalunya. Arxivat de l'original el 15 de febrer 2018. [Consulta: 14 febrer 2018].
* ↑ «Platja de la Mora». Ajuntament de Badalona. Arxivat de l'original el 2013-12-14. [Consulta: 30 agost 2013].
# La Chapelle-Janson

La Chapelle-Janson (en bretó Chapel-Yent, en gal·ló La Chapèll-Janczon) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.148 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 998 | 1.108 | 1.041 | 1.140 | 1.244 | 1.156 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marie-Louise Beaucé | |

## Personatges il·lustres

* Joseph Groussard, ciclista bretó
* Georges Groussard, ciclista bretó
# Lanzarotto Malocello

Lanzarotto Malocello va ser un navegant genovès que el 1312 va arribar a les costes de l'illa de Lanzarote, va manar construir el castell de Guanapay vora la localitat de Teguise, del qual no es conserven restes, i s'hi va instal·lar durant vint anys, amb què va començar el redescobriment medieval de les illes Canàries. Les notícies del seu periple van arribar aviat a la península Ibèrica. El nom actual de l'illa probablement es deu al genovès. La primera notícia documental que es coneix és la carta portolana de 1339, elaborada a Mallorca per Angelí Dulcert, en el qual l'anomena Insula de Lanzarotus Marocelus, sota bandera genovesa.
# Landing Helicopter Dock

Un Landing Helicopter Dock (LHD) és un tipus de vaixell d'assalt amfibi que es caracteritza per tenir capacitat aèria, com a porta-aeronaus i amfibi en poder transportar i posar a flotació llanxes de desembarcament des de la coberta inundable. Presentats com un vaixell de coberta continua, per a l'aterratge d'helicòpters i avions STOVL.
Poden realitzar diferents operacions en el mar, i ser classificats com a nau comando de la flota naval, suport per a forces de desembarcament, operacions per atacar objectius en terra des del mar, sense necessitat d'una base en terra, utilitzant avions i helicòpters. Maniobres litorals (LitM): Operacions amfíbies des del vaixell per a desembarcaments de tropes. Comando i Control: Pot dur a terme tasques de control d'operacions des del seu pont de comandament.

## Referències

* ↑ Lamelland, Luis Delgado. Diccionario enciclopédico marítimo (inglés-español). Paraninfo, 2010, p. 844. ISBN 9788428380775.
* ↑ Baqués, Josep. «Pasado, presente y futuro de la proyección del poder naval sobre tierra… el caso de los LHA/Ds» (en castellà). Grupo de Estudios sobre Seguridad Internacional, 26-05-2014. [Consulta: 26 juny 2017].

## Vegeu també

* Llanxa de desembarcament
# Luis Rubiños

Luis Rubiños (31 de desembre de 1940) és un futbolista peruà.
Va formar part de l'equip peruà a la Copa del Món de 1970. Pel que fa a clubs, destacà a les files del club Sporting Cristal.

## Referències

* ↑ Pierrend, José Luis. «Appearances for Peru National Team» (en anglès). rsssf.com, 2012. [Consulta: 25 setembre 2014].
* ↑ Pierrend, José Luis. «Peru - International Results» (en anglès). rsssf.com, 2012. [Consulta: 25 setembre 2014].
* ↑ Luis Rubiños a National-Football-Teams.com (anglès)
* ↑ World Football profile
# Loire

«Loire» té aquests significats:
* Loire (francès) o Loira (català) riu francès que neix a l'Ardecha i desemboca a la mar al departament de Loira Atlàntic
* Loire (francès) o Loira (departament), departament francès a la regió d'Alvèrnia-Roine-Alps
* Loiré, municipi al departament de Maine i Loira (regió de País del Loira, França)
* Loire-Atlantique, departament francès a la regió de País del Loira
* Loire-sur-Rhône, municipi al departament del Roine (regió d'Alvèrnia-Roine-Alps
* Pays de la Loire (francès) o País del Loira (català), regió de França
# Luci Veti Paulus

Luci Veti Paulus (en llatí: Lucius Vettius Paulus) va ser un magistrat romà que va viure al segle i dC i que va desenvolupar la seva carrera política sota els emperadors Neró, Vespasià, Titus i Domicià.
El seu únic càrrec conegut va ser el de cònsol sufecte l'any 81 juntament amb Tit Juni Montà. És conegut pels Fasti.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 157.
# Luci Vibul·li Rufus

Luci Vibul·li Rufus (llatí: Lucius Vibullius Rufus) va ser un senador romà del segle i aC, amic de Gneu Pompeu, que Ciceró menciona en un parell d'ocasions abans de la guerra civil.
Era un home resolut i enèrgic, al que Pompeu va nomenar praefectus fabrum a la guerra civil, entre el 49 i el 48 aC. Quan Pompeu va anar a Grècia va enviar a Vibul·li al Picè per reforçar la causa pompeiana en aquesta regió, d'on Pompeu era originari, però no va poder fer res, ja que les ciutats es van declarar a favor de Juli Cèsar. Vibul·li es va refugiar a Corfinium, dominada per Domici Ahenobarb. Quan la ciutat es va rendir, Vibul·li va ser un dels senadors fets presoners per Cèsar, que els va destituir del senat i els va deixar anar sense altre càstig.
Llavors Pompeu el va enviar a Hispània per ajudar Marc Petrei i Luci Afrani i allí Cèsar el va fer presoner per segona vegada, i altre cop va ser perdonat. Quan Cèsar va desembarcar a Grècia el 48 aC, va enviar a Vibul·li a Pompeu amb ofertes de pau, i Vibul·li va apressar-se el que va poder, no per transmetre les condicions de pau sinó per comunicar a Pompeu els moviments de l'exèrcit de Cèsar.

## Referències

* ↑ [https://quod.lib.umich.edu/m/moa/acl3129.0003.001/1264?rgn=full+text;view=image;q1=VibulliusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1256. ]
# Luis Fuertes Fuertes

Luis Fuertes Fuertes (Boisan, actualment part de Lucillo, província de Lleó, 23 d'abril de 1948-15 d'agost de 2018) fou un sindicalista i polític català d'origen lleonès.

## Biografia

Estudià a Astorga i el 1966 marxà a Madrid amb la seva família, on va treballar en una peixateria. El 1967 s'instal·là a Barcelona i començà a treballar a Hispano-Olivetti, on va ser membre de la comissió obrera de la fàbrica. El 1968 s'afilià a la UGT i es dedica juntament amb Josep Veliz i Camilo Rueda a reorganitzar la Federació del Metall de Catalunya a través de contactes amb altres empreses (MACOSA, SEAT, Pegaso, etc.). El 1972 i el 1974 fou suspès d'ocupació i sou dos cops per organitzar vagues.
Va formar part del Comitè Regional de la UGT de Catalunya el 1974, amb Camilo Rueda i Eduardo Montesinos Chuchas. El 20 de juny 1976 va ser elegit com a secretari general de la UGT de Catalunya en l'assemblea de Terrassa, que va significar la refundació de la UGT de Catalunya, fins al febrer del 1982 en què va ser substituït per Josep Valentín i Anton. A les eleccions generals espanyoles de 1977 i 1979 també fou elegit diputat pel PSC-PSOE per la província de Barcelona. En 1982-1983 formà part de la Comissió executiva del Partit dels Socialistes de Catalunya i arribà a conseller nacional del partit.

## Referències

* ↑ Press, Europa «Muere Luis Fuertes, el primer líder de UGT de Catalunya tras la dictadura» (en castellà). europapress.es, 16-08-2018.

## Enllaços externs

* Perfil de Luis Fuertes Fuertes Arxivat 2013-10-24 a Wayback Machine. a la Memòria Històrica de la UGT
* Fitxa del Congrés dels Diputats